bevilling
Store norske leksikon,Samfunn,Samfunnsfag,Statsvitenskap,Offentlig politikk og administrasjon
Bevilling brukes om tillatelser av forskjellig art som meddeles av offentlige myndigheter. Eksempler er statsborgerrettsbevilling, advokatbevilling, hotellbevilling, skjenkebevilling, separasjons- og skilsmissebevilling.
De er dels kurante når visse foreskrevne vilkår er oppfylt, dels blir de gitt etter en skjønnsmessig vurdering av omstendighetene i det enkelte tilfelle. For eksempel er skjenkebevillinger for alkohol vanligvis basert på visse skjønnsmessige vurderinger, der også alkoholpolitiske hensyn kan tillegges vekt når bevillingsvedtaket blir fattet.Bevilling meddeles som regel mot et bestemt gebyr, og noen ganger gratis. De gis dels av sentraladministrasjonen eller administrative tjenestemenn, i en rekke tilfeller også av kommunale myndigheter, for eksempel bevilling til salg og skjenking av alkoholholdig drikke. Les mer i Store norske leksikon offentlig politikk i Norge